google/wiki40b huggingface dataset:
דן ריינולדס

ראשית חייו

ריינולדס, השביעי מבין תשעה אחים, נולד ב-14 ביולי 1987 בלאס וגאס, בנם של כריסטן (לבית קאליסטר, Callister) ושל רונאלד ריינולדס. שניהם נולדו בנבדה, ודן הוא בן לדור הרביעי של המשפחה שם. הוא קיבל את דרגת Eagle Scout ב-2005. בגיל 19, כחבר במורמונים, הוא התנדב כמיסיונר במשרה מלאה בנברסקה למשך שנתיים.

קריירה

פרק זה לוקה בחסר. אנא תרמו לוויקיפדיה והשלימו אותו.

אימג'ין דרגונס (2008-הווה)

ריינולדס לא רצה להפוך למוזיקאי מקצועי בין השאר מכיוון שחברו ללהקה, ויין סרמון, אמר לו: "אל תעשה מוזיקה מפני שאתה רוצה לעשות מוזיקה - תעשה מוזיקה אם אתה חייב לעשות מוזיקה". אחרי שהחל ללמוד באוניברסיטת בריגהם יאנג, ריינולדס גילה שהוא לא יכול לעשות "שום דבר אחר" והתחייב לעשות קריירת מוזיקה מקצועית. ביוטה, ריינולדס פגש וגייס את ויין סרמון והמתופף אנדרו טולמן וכך נוצרה Imagine Dragons. עם ריינולדס כסולן הלהקה, זכתה הלהקה בפרס "תחרות הלהקות" (Battle of the Bands) באוניברסיטת בריגהם יאנג ובתחרויות מקומיות אחרות. הבסיסט בן מק'קי (Ben McKee) הצטרף ללהקה בלאס וגאס והמתופף דניאל פלצמן, גם הוא חבר של סרמון ממכללת ברקלי למוזיקה, השלים את הרכב הלהקה. בשנת 2009 הוציאו מיני-אלבום ששמו כשם הלהקה.
הלהקה התמקמה מחדש בלאס וגאס שם התרחשה הפריצה הראשונה הגדולה שלהם כשסולן להקת טריין חלה זמן קצר מאוד לפני פסטיבל שהיה אמור להיערך בלאס וגאס ב-2010.
Imagine Dragons נקראו להחליף את טריין והופיעו מול קהל של יותר מ-26,000 אנשים. מגזינים ועיתונים מקומיים רבים שיבחו את הלהקה. את המיני-האלבום השני שלהם, Hell and Silence, הוציאה הלהקה בשנת 2010, ובשנת 2011 הוציאו את It's Time.
בנובמבר 2011 הם חתמו על חוזה עם אינטרסקופ רקורדס והחלו לעבור עם המפיק זוכה פרס הגראמי אלכס דה קיד (Alex da Kid).
הלהקה קיבלה חשיפה בעקבות אלבום הבכורה המצליח שלהם, "Night Visions", שיצא לאור בספטמבר 2012 והגיע למקום השני במצעד האלבומים של ארצות הברית בילבורד 200. הוא כלל בין השאר את השירים "It's Time", ‏"Radioactive" ו-"Demons" שזכו להצלחה רבה.
בשנת 2015 הוציאה הלהקה את אלבומה השני, "Smoke + Mirrors".
בשנת 2017 הוציאה הלהקה את אלבומה השלישי, "Evolve".
בשנת 2018 הוציאה הלהקה את אלבומה הרביעי, "Origins".
הנוער הערבי החלוצי

תנועת הנוער הערבי החלוצי (בערבית: الشبيبة العربية الطلائعية, בתעתיק: א-שביבה אל-ערבייה א-טלאאעייה) הייתה תנועת נוער שפעלה בקרב ציבור ערביי ישראל בעיקר בנצרת, חיפה וואדי ערה בשנות החמישים. התנועה הוקמה על ידי השומר הצעיר ומפ"ם בראשית שנות החמישים במטרה לשיתוף פעולה ערבי-יהודי בבניית הארץ על בסיס מעמדי של מעמד הפועלים, שבכוחו, כך סברו, לגשר על פערי הלאום. במסגרתה גם יצאו מאות צעירים ערבים להכשרה בקיבוצי השומר הצעיר.

התנועה

בשיא פעילותה של התנועה, בשנת 1960, היו בה 45 קינים בכפרי הערבים בישראל וכ-1,800 חניכים.
לבוש התנועה היה חולצה כחולה עם שרוך לבן ("חולצה שוֹמֵרית") וכאפייה. היה לה סמל משלה וסיסמתה הייתה "חזק ונאמן" (שינוי מסיסמת השומר הצעיר "חזק ואמץ").
אף על פי שהכוונה המקורית הייתה הקמת קיבוץ ערבי או משותף, התוכנית הייתה למעשה אוטופית ולא צלחה. היא נתקלה בהתנגדות בשל כוונת המדינה להקצות קרקע להתיישבות יהודית והתנגדותה לאפשר זאת למען התיישבות ערבית. לבסוף הקימו בוגרי התנועה קואופרטיבים אחדים ביישוביהם בתמיכת מרכז הקואופרציה של ההסתדרות הכללית.
התנועה לא האריכה ימים. עם תום תקופת הממשל הצבאי היא נחלשה משמעותית, גם בשל התגברות התודעה הלאומית בקרב הצעירים הערבים על רקע עליית הנאצריזם בעולם הערבי. עד שנות השמונים התקיימה התנועה במתכונת מצומצמת כ"תנועת הנוער הערבית". בשנת 2004 התפרקה תנועת הנוער הערבית, ובשנת 2006 התקבלה החלטה משותפת לקיים את התנועה כחטיבה אוטונומית בתוך תנועת השומר הצעיר בשם אג'יאל.

הכשרה בקיבוצי השומר הצעיר

במסגרת התנועה, החל מ-1951, יצאו מאות צעירים ערבים ישראלים בקיבוצי השומר הצעיר לתקופות ממושכות על מנת לקבל שם הכשרה חקלאית ואידאולוגית. היה זה יישום של סיסמת השומר הצעיר "ציונות, סוציאליזם ואחוות עמים". בין מובילי היוזמה בשומר הצעיר היו המזרחן אהרן כהן ומדריך הנוער אברהם בן צור.
הצעירים הערבים גרו בקיבוצים, למדו עברית, עבדו והשתתפו בפעילות החברתית והפוליטית. בפועל היה הדבר בניגוד למגבלות שהטיל הממשל הצבאי על ערביי ישראל, שאסרו עליהם לצאת את כפריהם ללא היתר. לפחות במקרה אחד, בקיבוץ יקום, גירשו חברי הקיבוץ שוטרים צבאיים שהגיעו כדי ללכוד את החניכים הערבים. בקיבוצים למדו החניכים עברית. חלקם קיבלו שמות עבריים. מעטים התחתנו עם נשים יהודיות.
לחניכים שיצאו לקיבוצים היו מניעים שונים: בעוד שחלקם קיוו לבסס שיויון ושיתוף, היה המניעים של אחרים כלכלי - להתפרנס ולצאת מהמציאות הכלכלית הקשה ששררה באותו זמן בכפריהם עקב אילוצי הממשל הצבאי. המפגש של חלקם עם החברה היהודית - שאותה הכירו עד אז דרך מנגנון הממשל הצבאי - היה לא קל. גם חלק מבני משפחותיהם של החניכים התנגדו ליציאתם אל הקיבוצים היהודים. חברי הקיבוצים מצדם התמודדו עם דעות קדומות אודות החברה הערבית כאשר קלטו את החניכים הערבים. חלק מהחניכים הערבים טענו שלמרות השאיפה לשיויון, בפועל הם לא זכו תמיד בקיבוצים ליחס שוויוני, וגם הופלו לרעה לעומת ילדי חוץ יהודים שנקלטו בקיבוצים. 
לתוכנית ההכשרה הייתה השפעה של ממש על עתידם של החניכים ושל בני משפחותיהם. רבים מהחניכים הערבים בקיבוצים המשיכו בפעילות פוליטית לאחר ששבו ליישובי המוצא שלהם. רובם הצטרפו למפ"ם. כמה מהם הגיעו לתפקידים בכירים בשלטון המקומי. כמה מהחניכים זכו בזכות ההכשרה בקיבוצים ולימוד השפה העברית לקרש זינוק ללימודים גבוהים ולהתקדמות חברתית וכלכלית. ביניהם היו עטאללה מנצור, לימים עיתונאי בעיתון הארץ וחבר הכנסת מסיעת מרצ וליד צאדק.
מכרז Vickrey-Clarke-Groves

מכרז Vickrey–Clarke–Groves הוא סוג של מכירה פומבית סגורה המציעה לקונים מספר פריטים וכל קונה מגיש הצעת מחיר שונה לכל פריט. במכירה זו כל פריט מוקצה בצורה האופטימלית החברתית וכל קונה זוכה לכל היותר בפריט אחד. במנגנון זה כל קונה משלם את הנזק שהוא גורם לקונים האחרים ובכך מובטח שהאסטרטגיה הטובה ביותר עבור הקונה היא להציע את המחיר האמיתי שהקונה מעדיף לשלם עבור כל פריט ופריט. מנגנון זה הוא הכללה של מכרז מחיר שני עבור מספר רב של פריטים.

הגדרה פורמלית

תהי  קבוצת הפריטים המוצעים למכירה, ותהי  קבוצת הקונים במכירה. נגדיר גם את  כערך הפונקציה החברתית המתקבל במנגנון המכירה עם קבוצת הפריטים  וקבוצת הקונים  לאחר שאלו הגישו את הצעותיהם.
אם הקונה  זוכה בפריט  אז המחיר שעליו לשלם לפי מנגנון VCG מוגדר להיות . הביטוי הראשון הוא ערך הפונקציה החברתית שמתקבל כאשר הקונה  אינו משתתף במכירה, הביטוי השני הוא ערך הפונקציה החברתית כאשר גם הקונה וגם הפריט  אינם משתתפים במכירה. כלומר, הביטוי השני הוא הערך המתקבל מכל שאר המשתתפים במכירה כאשר  השתתף במכירה והביטוי הראשון הוא הערך המתקבל מכל שאר המשתתפים במכירה כאשר  לא השתתף במכירה. לכן ההפרש ביניהם הוא הנזק ש גורם לשאר הקונים.
על סמך ההגדרות הנ"ל, אם הערך האמיתי של הפריט  בעיני הקונה  הוא , אז התועלת המתקבלת לקונה  במכירה היא  (הערך שהקונה מרוויח מהפריט פחות התשלום על הנזק שנגרם לשאר הקונים).

דוגמה

נניח שבמכירה מוצעים שני תפוחים וקיימים שלושה קונים. קונה א' רוצה תפוח אחד ומציע עבורו 5 ש"ח. קונה ב' מעוניין גם בתפוח אחד ומוכן לשלם עבורו 2 ש"ח. קונה ג' רוצה שני תפוחים ומוכן לשלם 6 ש"ח עבור שניהם בתנאי שהוא זוכה בשניהם (ולא בתפוח אחד בלבד).  תחילה נעריך את תוצאת המכירה כאשר בוחרים בהצעות היקרות ביותר לכל פריט: קונה א' וקונה ב' זוכים כל אחד בתפוח אחד. כעת, כדי לחשב את התשלומים שעליהם לשלם עבור הנזקים שגרמו לקונים האחרים, נחשב את השפעת ההצעה על שאר הקונים. לפי התוצאה כרגע, התועלת של לקוח ב' היא 2 ש"ח. נניח ולקוח א' לא היה משתתף במכרז, לקוח ג' היה זוכה עם תועלת של 6 ש"ח ולכן לקוח א' משלם 6-2=4 ש"ח. בעבור לקוח ב': התועלת של לקוח א' כרגע היא 5 ש"ח והתועלת של לקוח ג' היא 0, נניח ולקוח ב' לא היה משתתף במכרז, לקוח ג' היה זוכר עם תועלת של 6 ש"ח ולכן לקוח ב' משלם 6-5=1 ש"ח. התוצאה הייתה זהה אם לקוח ג' לא היה משתתף ולכן הוא אינו חייב לשלם דבר.
מזראטי סוג 26

היסטוריה

,
האחים מזראטי ייצרו מכונית מרוץ לחברת מכוניות המירוצים האיטלקית שפעלה דאז, דיאטו . ב-1926, דיאטו הודיעה שהיא מפסיקה לייצר מכוניות מרוץ. הפסקת ייצור מכוניות המירוץ של דיאטו הובילה לייצור מכונית המזראטי הראשונה שהייתה מדגם "מזראטי סוג 26".
השר הראשון של צפון אירלנד וסגנו

שיטת הממשל

התואר "השר הראשון" מקביל לתואר בעלי התפקידים המקבילים בסקוטלנד ובויילס.
שני נושאי התפקיד שווים בכול, והחלטותיהם מתקבלות יחדיו. עם זאת, בקבלות פנים רשמיות ניצב השר הראשון לפני סגנו.
משרד השר הראשון של צפון אירלנד וסגנו (Office of the First Minister and Deputy First Minister - OFMDFM) אחראי על התוויית המדיניות ככלכלית, שוויון זכויות, התנהלות מול האיחוד האירופי, מנגנוני השלטון, מדיניות מינויים ציבוריים (בפרט שרי המועצה המבצעת) ותקני ההתנהלות הציבורית.

היסטוריה

לאחר חתימת הסכם יום שישי הטוב נערכו בחירות ב-1 ביולי 1998. דייוויד טרימבל (יוניוניסט) נבחר לשר הראשון, ולסגנו נבחר שיימוס מאלון.
ב-15 באוקטובר 2002, עקב סירובו של הצבא האירי הרפובליקני (ה-IRA) להתפרק מנשקו, נוצר אי-אמון בין שתי הקהילות, וממשלת בריטניה השעתה את פעילות המועצה המבצעת של צפון אירלנד וביטלה את תפקודה העצמאי, לאחר שהשעיה קודמת לשישה שבועות באוגוסט 2001 לא הביאה לפתרון. בתקופת ההשעיה ניהל את צפון אירלנד שר מטעם הממשלה הבריטית (במסגרת "שלטון ישיר" - Direct Rule).
ב-26 במרץ 2007 הודיעו ראשי שתי המפלגות הגדולות של הקהילות, איאן פייזלי ומרטין מקגיניס, על הסכמה ללכת לבחירות. משרת השר הראשון וסגנו שבה להתקיים לאחר הבחירות.
האסיום

היסטוריה

האסיום נוצר לראשונה בשנת 1984 כאשר המדען פטר ארמברוסטר וצוות המדענים שעבדו במרכז הלמהולץ למחקר יונים כבדים שבדרמשטאט, גרמניה הפציצו אטומי ²⁰⁸Pb ביוני ⁵⁸Fe ב"מאיץ קוי". ההפצצה גרמה להיווצרות האיזוטופ ²⁶⁵Hs ונייטרון חופשי. זאת לאחר שניסיונות להפיקו על ידי יורי אוגאנסיאן וצוותו במכון המאוחד למחקר גרעיני בדובנה שברוסיה ב-1978 הפיקו תוצאות שנויות במחלוקת.
שם היסוד ניתן לו בשנת 1997 ונגזר מהמלה Hassia, שמה הלטיני של מדינת הסה שבגרמניה, בה נתגלה.
משמר כבוד

משמר כבוד הוא קבוצת אנשים, לרוב במסגרת צבאית, המבצעים תרגילי סדר, במטרה לחלוק כבוד לאדם או לציון מאורע.
משמרי כבוד נהוגים בהלוויה, לרוב הלוויה צבאית; בטקסי זיכרון כדוגמת יום הזיכרון לחללי מערכות ישראל; קבלת פנים לנשיא או ראש מדינה; ובטקסי אבל, כדוגמת משמר כבוד לנר זיכרון הנהוג בכלל בסיסי צה"ל במהלך יום הזיכרון לחללי מערכות ישראל.
באירועי אבל, מקובל כי משמר הכבוד יורה מספר מטחי כבוד, לפי חשיבות האישיות המובאת לקבורה. מקובל כי כל חייל זוכה לפחות לשלושה מטחי כבוד.
בצבאות שונים, מקובל כי קיימת יחידה ייעודית לטקסים; יחידה זו מאומנת היטב בתרגילי הסדר, והיא עורכת משמר כבוד למרבית הנציגים הזרים. בעת עריכת משמר כבוד לאישיות רמת מעלה, מלווה הקצין המפקד על המשמר את האישיות לסקירת המסדר, ולאחר מכן מנוגנים המנוני המדינות.
בישראל, משמר כבוד לנשיא המדינה ונשיא או ראש מדינה זרה, הוא משמר הכבוד הגדול ביותר. משמר זה כולל צוערים מבית הספר לקצינים, פרחי טיס וצוערי קורס חובלים. משמר כזה קרוי "משמר כבוד תלת זרועי". משמרי כבוד פחותים כוללים חיילים מיחידות וחילות שונים, ונערכים לראשי הצבא של מדינות זרות ושרים זרים. 
את משמרות הכבוד הרשמיים של מדינת ישראל ושל צה"ל מלווה תזמורת צה"ל ומשמר הכנסת הוא משמר הכבוד של מדינת ישראל בטקס הדלקת המשואות ביום העצמאות.
LOOK AT I

אודות האלבום

האלבום כולל עשרה שירים בשפה האנגלית והוא נושא את שמו של אחד משיריו. את כל שירי האלבום כתבה, הלחינה ושרה דנה לוי. האלבום הופק בידי לוי בשיתוף עם יונתן דגן מלהקת "J.Viewz" ואורי קליינמן. היא שרה שירים מתוך האלבום במסע הופעות ברחבי ישראל בשנים 2012-2011, בהשתתפות הנגנים יאיר רובין, עמי יעקבס, ניצן אייזנברג, גיורי פוליטי ודרור שם-טוב.
באלבום שיתפה פעולה עם הפסנתרן רוסלן סירוטה, המוזיקאי יוני פוליקר, החצוצרן ארתור קרסנובייב מלהקת "התפוחים" והמתופף איסר טננבאום מלהקת "רוקפור".
בכתבה במוסף גלריה של העיתון "הארץ" לוי אפיינה את אופי האלבום בכך: 
"הלך הרוח השולט באלבום הוא של היחסים והמתח שבין פנטסיה למציאות קשה."
בכתבה באתר "Mynet" מנה גיא בניוביץ' את LOOK AT I כאלבום הבכורה הטוב של שנת תשע"ב וכאחד מעשרת האלבומים הטובים של השנה.
"ללא ספק אלבום הבכורה הטוב של השנה. לוי הגיחה כמעט משום מקום, באלבום בוגר עם הפקת-על ממש, שמייצר תשע רצועות חזקות ואפקטיביות בשפה האנגלית. הקול שלה מלהטט בין תחושה של רוק קלאסי פסיכדלי לבין רכות פופית בקלות של מבצעת גדולה, שלא לומר כותבת ומלחינה. שלל שירים להיטיים להפליא כמו "Galaxy" או "Anything If You Can" מוודאים את מעמדו של האלבום הזה כהבטחה הגדולה של השנה."
גיא בניוביץ' כתב על האלבום באתר "כלכליסט":
"הפקה שלא חוששת מאלקטרוניקה ובנייה של רובדי סאונד, ומזכירה שאנחנו ב־2012. מעבר לקול המשובח שלה, שנע בין צלול למעושן, מדובר באמת בפיסות פופ על גבול המושלמות."
האלבום ובעיקר השיר Galaxy הושמע רבות ברדיו 88FM.
צ'פולטפק

צ'פולטפק (בספרדית: Chapultepec) הוא פארק במקסיקו סיטי. הפארק משתרע על פני שטח של 6.8 קמ"ר והוא הגדול ביותר באמריקה הלטינית. אחד מייעודיו של פארק צ'פולטפק הוא לשמש כאזור אקולוגי ו"ריאה ירוקה" למקסיקו סיטי. אזור צ'פולטפק שימש בתקופה הפרה קולומביאנית כמקום התבודדות לשליטים האצטקים, ומאוחר יותר הוקמה במקום טירת צ'פולטפק אשר שימשה כמקום מגוריהם של ראשי המדינה עד שנת 1940, אז הועבר משכן הנשיא ללוס פינוס הנמצא גם כן בפארק צ'פולטפק. הפארק מחולק לשלושה אזורים, כשהאזור הראשון הוא העתיק והמתויר ביותר וכולל בתוכו גן חיות, את המוזיאון הלאומי לאנתרופולוגיה ואת מוזיאון רופינו טמאיו. מדי שנה מבקרים בצ'פולטפק כ-15 מיליון מבקרים.
משמעות שמו של צ'פולטפק הוא "בגבעת החגבים" בנאוואטל, המתייחס לאזור מרכז האזור הראשון של הפארק. במקור היה האזור יער מחוץ לטנוצ'טיטלאן (היום מקסיקו סיטי) ונחשב קדוש בתקופה הפרה קולומביאנית, אולם כיום הוא נמצא כולו בתוך העיר (בעיקר ברובע מיגל אידלגו). הפארק מחולק לשלושה אזורים, כשהאזור הראשון הוא העתיק ביותר, מוקף בגדר וסגור בשעות הלילה. הפארק כולל בתוכו תשעה מוזיאונים, פארקי שעשועים, שבילים, פסלי הנצחה, אגמים ומזרקות.
הפארק משמש כריאה ירוקה למקסיקו סיטי, ועוברות בו ציפורים נודדות מקנדה, ארצות הברית ואזורים אחרים של מקסיקו. בפארק נמצאים בין 38 ל-60 מיני עופות, חלקם נודדים וחלקם יציבים. בפארק חיים גם מיני זוחלים ודו-חיים שונים. בין המינים בסכנת הכחדה החיים בפארק נמצאים האקסולוטל המקסיקני, מיני דג כליל גרמיים ממשפחת הגודאתיים ומיני עש מהסוג Alandria. בפארק נמצאים עצים רבים של ברושי מונטזומה (Taxodium mucronatum) שחלקם בני מאות שנים.
באזור הפארקים נמצאים שרידים של נוכחות אנושית עוד מתקופת הטולטקים. במחקרים ארכאולוגיים גילו וזיהו בין היתר קברים של תושבי טאוטיווקאן, מזבח טולטקי בפסגת גבעת צ'פולטפק ומוביל מים מהתקופה הקולוניאלית. אחד האתרים הבולטים במקום הוא מרחצאות מוקטזומה, מערכת של מאגרי מים ותעלות שהוקמו בתקופת האצטקים.
טקס פרסי נשר הזהב הרוסי ה-15

מועמדויות

המועמדויות לטקס פרסי נשר הזהב ה-15 הוכרזו ב-29 בדצמבר 2016. הסרט עם מירב המועמדויות היה "הטיסה" עם 6 מועמדויות.

פרס מיוחד

וסילי ליוואנוב — קיבל פרס על תרומתו לתולדות הקולנוע הרוסי. (את הפרס העניק ניקיטה מיכאלקוב)
ערוץ החדשות היהודי

שפות שידור

בזמן שפעל, ניתן היה לקלוט את הערוץ בשפות שידור שונות : אנגלית, רוסית, אוקראינית, צרפתית, ספרדית וערבית.

סיקור ישראל

בניגוד לערוצים בינלאומיים, הערוץ השתדל לסקר את ישראל בצורה חיובית. במבצע עמוד ענן שלח הערוץ מספר כתבים לדרום ישראל כדי לסקר את ירי הרקטות לעבר ערי הדרום. הערוץ החזיק באופן קבוע, בזמן פעילותו, כתב שמשדר מירושלים.
אליהו בן זמרה

אליהו בן זמרה (נולד בט"ו בניסן ה'תרצ"ב - 21 באפריל 1932), כיהן כשופט בבית משפט השלום ובבית המשפט המחוזי בירושלים בין השנים 1974–2002.

ביוגרפיה

אליהו בן זמרה נולד ב-21 באפריל 1932 בליבורנו שבאיטליה. בשנת 1939 עלה לארץ ישראל. סיים את לימודיו בבית הספר התיכון "מוריה" בתל אביב. למד באוניברסיטה העברית בירושלים וסיים תואר ראשון במדעי החברה. ובשנת 1958 סיים את לימודיו, בהצטיינות, בפקולטה למשפטים והוסמך כעורך דין. הוא לימד שנים אחדות באוניברסיטה העברית כמדריך במשפט בינלאומי פומבי. באוניברסיטת בר-אילן לימד משפט פלילי וסדר דין פלילי בחוג לקרימינולוגיה. סיים תואר שלישי בפקולטה למשפטים של האוניברסיטה העברית בירושלים, בתחום דיני העונשין במשפט העברי.
באוגוסט 1974 מונה לכהונת שופט בבית משפט השלום בירושלים והיה נשיאו בין השנים 1989- 1995. מיולי 1995 כיהן כשופט בבית המשפט המחוזי בירושלים. הוא סיים כהונתו בשנת 2002 עם יציאתו לגמלאות.
פרסם מאמרים בכתבי עת בנושאים הקרובים למשפט העברי. היה חבר בוועדות שונות, כמו "ועדת המתנות".
פטר, דוכס שלזוויג-הולשטיין

ביוגרפיה

פטר נולד ב-30 באפריל 1922 באחוזת לואיזלונד, והיה בנם השלישי והצעיר של וילהלם פרידריך, דוכס שלזוויג-הולשטיין מריה מליטה, נסיכת הוהנלוהה-לנגנבורג, בתם של ארנסט השני, נסיך הוהנלוהה-לנגנבורג ואלכסנדרה, נסיכת סקסוניה-קובורג-גותה. כמו כן הוא היה בן נין של ויקטוריה, מלכת הממלכה המאוחדת דרך בנה השני, אלפרד, דוכס אדינבורו וסקסוניה-קובורג-גותה.
בשנת 1934 מת סבו פרידריך פרדיננד, דוכס שלזוויג-הולשטיין, ואביו ירש את נחלותיו ותאריו. בשנת 1965 מת אביו, ופטר ירש את תאריו. ב-30 בספטמבר 1980 מת פטר בביינבק, ובנו כריסטוף, נסיך שלזוויג-הולשטיין ירש את תאריו.
יוסף סאגיס

ביוגרפיה

נולד, כפי הנראה, בעיר סאגיס שבצפון ספרד, ומכאן שמו. בינקותו, עם גירוש ספרד ב-1492, או עם גירוש פורטוגל ב-1496, עברה משפחתו ככל הנראה לאלכסנדריה שבמצרים, ומשם עלתה לארץ ישראל והתיישבה בצפת.
בצפת מונה לעמוד בראשות ישיבה, ולכהן כחבר בית הדין בעיר, יחד עם רבי יוסף קארו, שהזכירו בספרו בית יוסף ובתשובותיו. אחד מתלמידיו היה רבי אלעזר אזכרי, מחבר "ספר חרדים" והפיוט "ידיד נפש".
הרב סאגיס נפטר ב-1572, שנה בה נפטר גם קרובו האר"י, כנראה במהלך המגפה הגדולה שהתרחשה בשנה זו. 
ר' יהודה מינץ קצנלבוגן, אחרי הספדו לרמ"א, כותב: "ובשבוע זה, הגיעה אלינו השמועה כי בצפת, נפטר החכם השלם כמהר"ר יוסף סגיש ז"ל, אשר היה איש רשום מאוד, מגדולי חכמי ארץ ישראל".

משפחתו

בן אחיו ר' משה, הרב שלמה סאגיס, נישא לבתו של האר"י. גם הוא כיהן כראש ישיבה בצפת, והיה רבם של ר' יוסף מטראני (המהרי"ט או המהרימ"ט), ר' חייא רופא, ר' אברהם שלום השני, ר' גדליה קורדובירו ור' טוביה הלוי בן אברהם.
משה שילת

ביוגרפיה

נולד בשכונת קריית משה בירושלים, לרב יצחק וליהודית שילת. בשנת תשל"ז היה אביו ממקימי ישיבת ברכת משה והמשפחה עברה לגור במעלה אדומים. למד בתלמוד תורה ברכת משה בקריית משה וישיבת ירושלים לצעירים שעל ידי מרכז הרב.
בילדותו נחשף לשליח חב"ד במעלה אדומים. לקראת הבר מצווה שלו שלח הזמנה לרבי מנחם מנדל שניאורסון וקיבל ממנו מכתב ברכה. בשנת תש"נ כשהיה בכיתה י', נסע לביקור אצל הרבי והיה לחסיד חב"ד. בשנת תשנ"א עבר ללמוד בישיבת תומכי תמימים בקריית גת. בתשנ"ו נסע ללמוד בישיבת תומכי תמימים המרכזית 770 בניו יורק. התגייס לחטיבה 7 של השריון במסגרת 'הסדר מרכז'.
אחרי חתונתו בתשנ"ז למד בכולל בנתניה. בשנים תשנ"ט-תשס"ג היה מחנך בתלמוד תורה חב"ד בעיר נתניה. מתשס"ד מתגורר בכפר חב"ד. נשוי לברכה ליבי לבית קירשנבאום ואב לשמונה.

פעילותו

בתשס"א הקים את ארגון תורת חב"ד לבני הישיבות, במטרה להפיץ את תורת החסידות בעיקר בציבור הציוני דתי, בעזרת שיעורים והוצאה לאור של עלונים וספרים. הארגון מקיים גם התוועדויות, בפרט בי"ט בכסלו, שבו מקיים הארגון התוועדויות רבות בישראל לצד התוועדות מרכזית רבת משתתפים במסגרת יריד החסידות ומופעי צמאה בבנייני האומה בירושלים.
שילת יזם את הוצאת סדרת האלבומים צמאה שבהם מבוצעים ניגוני חב"ד. משנת תש"ע מפעיל הארגון תוכנית רב שנתית ללימוד עצמאי בתורת החסידות בשם "לב לדעת". התוכנית כוללת מבחנים שעל פיהם מקבלים המשתתפים מלגות לקניית ספרים ועוד. בתוכנית זו מופעלת גם רשת כוללי ערב ארצית לאברכים ללימוד חסידות בעיון. בשנת תשע"ב מינהו הנגיד יצחק מירלאשווילי לנהל את קרן מרומים, המסייעת למוסדות תורה והחזרה בתשובה.
בתשע"ג הקים עם מנחם מנדל דיסקין את ארגון פעילי חב"ד במטרה לסייע לחסידי חב"ד שאינם שליחים להפיץ את מבצעי הרבי מלובביץ' בערבי חגים ומועדים. במסגרת הפעילות מבקרים החסידים אצל משפחות באזור מגוריהם ומעניקים להן ערכה הקשורה לחג הקרוב שהם מקבלים מטעם הארגון, וכן עוסקים בהכשרת מטבחים, קביעת מזוזות ושיעורי תורה. בשנת תשע"ח עבר הארגון לידי צעירי אגודת חב"ד.
בתשע"ג הקים גם את פרויקט "חב"ד בקמפוס" המקיים פעילות ב-36 אוניברסיטאות ומכללות בישראל. הפעילים עורכים סעודות שבת ומפעילים מערך לימודי נושא מלגות. וכן כ-15 שלוחים לנוער. בתשע"ב התחיל לכתוב טור שבועי ברעיונות מתורת החסידות, בעלון "שבת בשבתו". בשנת תשע"ד יסד את הוצאת עלון קרוב אליך.
בכסלו תשע"ט החל להוציא את העיתון "כי קרוב" בעריכת בנימין ליפקין. השבועון כפר חב"ד הגיש תביעה לבית דין רבני חב"ד נגד העיתון, ובית הדין הורה על הגבלות בעיתון החדש.
אביבית בר זוהר

ביוגרפיה

נולדה בשם אביבית זריבי במזכרת בתיה, להורים יוצאי מרוקו ותוניסיה. לה שישה אחים. היא גדלה בבית דתי, מסורתי, ולדבריה הייתה מתלבשת צנוע מאוד. בהמשך עברה המשפחה לרחובות. אמה עבדה כגננת ואביה כקבלן בניין, עד שנפצע לאחר שנפל מפיגום, ואז שקעה משפחתה בחובות. לדבריה, בכיתה י"א היא עברה לתיכון חילוני, ובהמשך זכתה לתואר מלכת החן "של רחובות, יבנה, נס־ציונה והסביבה".
שירתה בצה"ל כפקידה פלוגתית בחטיבת גולני.

קריירה

בתחילת דרכה הייתה בר זוהר דוגמנית שהצטלמה לקמפיינים שונים.
בשנת 2012 התפרסמה בעקבות השתתפותה בעונה הרביעית של "האח הגדול", בו הודחה בהדחה לפני הגמר. בעקבות זאת החלה להשתתף בתוכניות טלוויזיה שונות: בתפקיד ראשי בעונת ה-VIP של הדוקו-ריאליטי "מה שקורה באילת", בתפקידי אורח בסדרות שונות כמו "מחוץ לחוק", בדוקו-ריאליטי "איט גירלז" ששודרה בערוץ HOT בידור ישראלי, ובתוכנית "אחי נדבר בבית".
ב-2018 היא השתתפה בקמפיין למותג דורקס.
באותה שנה היא השתתפה שוב בעונה התשיעית של האח הגדול, תחילה כדיירת זמנית, אבל מאוחר יותר, בזכות הצבעות הקהל, חזרה לבית כדיירת קבועה ביחד עם אדל בספלוב. היא עלתה לגמר, שנערך ב-1 בספטמבר 2018, והגיעה למקום השלישי.
היא מרצה לנשים על העצמה נשית, זוגיות, ביטחון עצמי ויחסים.
בשנת 2018 שיחקה בתפקיד עצמה בעונה השנייה של הסדרה "לצבי יש בעיה" ברשת 13.

חיים אישיים

בר זוהר מתגוררת בתל אביב
לבר זוהר היה סכסוך מתוקשר עם משתתפת התוכנית האח הגדול ליהיא גרינר. בעקבות ההכנות לחתונה של גרינר צולמו לתוכנית ריאליטי אינטרנטית, ששודרה באתר "mako". בר זוהר טענה שגורשה מהחתונה בבושת פנים. באוגוסט 2013 הגישה בר זוהר תביעת לשון הרע נגד גרינר על סך 300 אלף ש"ח, בעקבות דבריה של גרינר שבר זוהר צריכה להיות מיוצגת בסוכנות לנערות ליווי. התביעה הסתיימה בפשרה שבה התחייבה גרינר להתנצל ולשלם לבר זוהר פיצוי בסך 17 אלף ש"ח.
בר זוהר חולה מגיל 4 בקדחת ים תיכונית משפחתית.
Little Earthquakes

הפקה

בעקבות פירוק להקת הסינת-פופ שלה Y Kant Tori Read, איימוס חיברה 12 שירים, והקליטה אותם במתקני קפיטול רקורדס בלוס אנג'לס עם דאוויט סיגרסון בתור מפיק. ההקלטות והמיקסים הסתיימו ביוני 1990.
איימוס לקחה דמו עם 10 רצועות, חלקן מיוני וחלקן חדשות יותר, לאטלנטיק רקורדס בסוף 1990. חברת התקליטים לא הייתה מרוצה מהשירים, אז איימוס, יחד עם בן הזוג שלה דאז, אריק רוס, הקליטו מספר שירים חדשים, ביניהם "Girl", "Precious Things", "Tear In Your Hand", "Mother" ו- "Little Earthquakes". עם הרצועות החדשות, אטלנטיק הסכימו להוציא את האלבום Little Earthquakes.
איימוס עברה ללונדון כדי לעבוד עם איאן סטנלי; אטלנטיק רקורדס גם סברו שאיימוס תצליח יותר בבריטניה, משום ששם יש הערכה יותר גדולה ל"אמנים אקצנטריים". שם היא הקליטה את מה שעתידים היו להיות שניים מהסינגלים המוקדמים שלה. "Me and a Gun" היה השיר האחרון שנכתב עבור האלבום.
חברת התקליטים השותפה האירופית של אטלנטיק, East West, קידמה את האלבום באגרסיביות. איימוס בילתה את מירב שנת 1991 בהופעות קטנות, בברים ומועדונים בלונדון, ובניגון עבור מנהלי מוזיקה וחברות תקליטים, לעיתים קרובות בדירה שלה. באוקטובר 1991 יצא ה-EP "Me and a Gun", אשר הכיל ארבע רצועות, וזכה לשבחים מן הביקורת. הוצאה שנייה של ה-EP יצא כעבור חודש, הפעם עם "Silent All These Years" בתור השיר המוביל, והוא הפך ללהיט הראשון של איימוס במצעדים הבריטיים, במקום 51. 

צאת האלבום

כאשר האלבום יצא לבסוף בבריטניה בינואר 1992, הוא הגיע למקום מספר 14 ונשאר ב-טופ 75 במצעד האלבומים הבריטי במשך 23 שבועות. חודש לאחר מכן, הוא יצא בארצות הברית בפריצת דרך ביקורתית ובמצעדים, על אף שלא פרץ את גבול המקום ה-50 בבילבורד 200, כשהוא מחוזק בסינגלים מצליחים.

מורשת

בשנת 1998, קוראי Q מגזין דירגו את Little Earthquakes בתור אלבום מספר 66 ברשימת האלבומים הגדולים בכל הזמנים. בשנת 2002, באותו המגזין, הוא דורג בתור האלבום הרביעי הגדול ביותר בכל הזמנים מאת אישה. בביקורת רטרוספקטיבית של האלבום, מבקר AllMusic סטיב היואי כתב שבאלבום זה, איימוס "קבעה את התבנית לזמרות-יוצרות של שנות ה-90". סאל סינקמאני, ב-Slant Magazine, קבע שהאלבום הוא היצירה המפוקסת והנגישה ביתר של איימוס, אשר "באופן כמעט מיידי הצית עניין של קאלט בזמרת, ואשר, במרוצת הזמן, ללא ספק הפך לפסקול (לפחות בחלקו) של חייהם של מבוגרים וצעירים מיוסרים רבים." Little Earthquakes נכלל בספר 1001 Albums You Must Hear Before You Die. האלבום מדורג במקום 27 ברשימת NPR, ‏"The 150 Greatest Albums Made By Women".
בסקירת של הוצאת רימאסטר של האלבום ב-2015, ג'יי. סי. מאצ'ק III מ- Spectrum Culture כתב: "עם היעדר הקלישאות הרוק והפופ הסטנדרטיות של היום, והסתמכות על פסנתר אקוסטי וקול מעולה (אם לא שגרתי), Little Earthquakes נשמע ייחודי  היום כפי שנשמע ב-1992." ג'סיקה מצ'אדו, ב"רולינג סטון", כתבה כי "כמעט 25 שנים מאוחר יותר, העליות והירידות הרגשיות של האלבום הן אפילו יותר מרשימות עבור אלבום בכורה." ג'ון בנג'י, מבקר Mojo, שיבח את Little Earthquakes בתור בכורה "מדהימה וייחודית", ואילו מבקר PopMatters, אלכס רמון ציין כי האלבום "מיד מדגים את היכולת שלה ללכת ישר אל הלב של חוויה רגשית ולתקשר אותה באופן עוצמתי באמצעות מגוון רחב של סגנונות מוזיקליים." בארי וולטרס, ב"פיצ'פורק מדיה" מנה את אלבום זה ואת עוקבו, Under the Pink בתור "אבני דרך" של איימוס, וכתב כי "המורשת שלהם מורגשת במוזיקת האנדרגראונד של היום".
ברנהרד פלייסיג

ביוגרפיה

פלייסיג הגיע למקום ה-18 בתחרות וינה 1882 (ניצחו: וילהלם שטייניץ ושמעון אברמוביץ וינוור) . הנה ניצחונו בתחרות זו על יוהנס צוקרטורט , על מיכאל צ'יגורין , על הנרי בירד ועל שמעון אברמוביץ וינוור
.
כמו כן הגיע למקום השני, אחרי וינסנז חרובי, בתחרות נוספת שהתקיימה בווינה באותה שנה. בתחרות וינה 1890 חלק מקום 2–3 עם יוהאן הרמן באואר אך הפסיד לו במשחקי פלייאוף 2-0. בתחרות עצמה ניצח מקס וייס . להלן ניצחונו בתחרות זו על יוהאן הרמן באואר
, על גאורג מרקו ועל ברטולד אינגליש.
שמו מוזכר בהסתעפות פלייסיג של הפתיחה הסקוטית (1. ה4 ה5 2. פו3 פג6 3. ד4 ה:ד4 4. פ:ד4 רג5 5. רה3 מהו6 6. ג3 פזה7 7. פג2).
פלייסיג הוא אחיו הצעיר של מקס פלייסיג.